Case ID: 1116118
Sentence 26: Həmin bəndə görə, hazırki işin hallarına və avtomobili qanuni əsaslarla idarə edib qəza törədən Q.Məmmədovanın əməlinə hüquqi qiymət verildikdə sığorta ödənişindən imtina o halda əsaslı olardı ki, Q.Məmmədova svetoforun və ya nizamlayıcının qadağanedici işarəsi verilərkən hərəkətini davam etdirməli, ya “Giriş qadağandır” və ya “Hərəkət qadağandır” yol nişanları tələblərini pozmalı, yaxud da üfüqi nişanlanma xətlərinin tələblərinə riayət etməyərək əks istiqamətli nəqliyyat axınlarının hərəkat zolağına keçməli idi. Göründüyü kimi qeyd olunan bənddə sığorta ödənişindən imtina olunması o halda nəzərdə tutulmuşdur ki, sürücü iki inzibati xətanı eyni zamanda törətməli, yəni həm üfüqi nişanlanma xətlərinin tələblərinə riayət etməməli, həm də əks istiqamətli nəqliyyat axınlarının hərəkət zolağına keçməlidir.